Märt Avandi ei tihanud eelmisel reedel Kanal 2 saates "Viis aastat hiljem" kindlat lubadust anda. "Kuna see tegemine on alati pehmelt öeldes ärev ja kõik jääb viimasele minutile, siis kuni 31. detsembrini ei pruugi olla kindel, kas see saade valmis saab," kruvis näitleja pinget üles. "Huvitav on, jah, see, et "Tujurikkuja" tegemine on nagu eksamiks õppimine – ikka jääb see viimasele hetkele," möönab ka Normet.